text: 
  11 døde af narkomisbrug ODENSE: 11 personer døde sidste år i Odense 
  Politikreds som følge af narkotikamisbrug. Det er næsten dobbelt så 
  mange som året før, fremgår det af Odense Politis årsberetning for 
  1991. Politiet kan ikke forklare den voldsomme stigning i antallet af 
  narkodødsfald, men nøjes med at fastslå, at der ingen sammenhæng er 
  mellem dødsfaldene og det, at alle ofrene i årevis havde været 
  misbrugere af euforiserende stoffer, skriver Fyens Stiftstidende.(RB)
  
  To fynske skoler lukkes ÅRUP: To skoler i Årup kommune på Fyn skal 
  lukke i sommeren 1993. Kommunalbestyrelsen har besluttet at nedlægge 
  skolerne i Orte og Kerte og sparer dermed ca. 800.000 kr.awb
  
  Flere sygehuse til Østeuropa VEJLE: Adskillige udtjente 
  beredskabssygehuse har den seneste tid fundet vej fra Danmark til 
  Østeuropa, og nu er to mere på vej. Vejle Amt har besluttet at 
  sende et beredskabssygehus fra Brædstrup til Zagreb i Kroatien, mens 
  et tilsvarende beredskabssygehus fra Give skal til Polen. hel
  
  
  
  